
Narvas Energia tänav 4 hoones asuva 
ruumi tasuta kasutusse andmine
(Mittetulundusühing Narva Invaliidide Ühing EENAR)
1. ASJAOLUD JA MENETLUSE KÄIK

Narva Linnavalitsusele laekus avaldus mittetulundusühingult Narva Invaliidide Ühing EENAR, registrikood 80029874, juhatuse liige Ljubov Zvereva, milles palutakse anda määramata ajaks tasuta kasutusse Narvas Energia tänav 4 ühiselamus asuv 1. korruse ruum nr 13 invaliidide ühingu tegevuse korraldamiseks ja vabastada ühing hooldustasust.




Ruumide üldpind
 
16,6 m2





Arvestuslik üüritasu

178,05 krooni kuus





Hooldustasu


141,10 krooni kuus

Käesoleval ajal kasutab Narva Invaliidide Ühing EENAR Narvas Viru tänav 3 ühiselamus asuvat ruumi. Invaliidide ühingus on registreeritud 302 liiget, enamuses liikumispuuetega, ning Energia tänav 4 ühiselamus asuv ruum on nendele asukoha poolest sobivam.
SA Narva Linnaelamu, registrikood 90003404, toetab mittetulundusühingu Narva Invaliidide Ühingu EENAR taotlust Narvas Energia tänav 4 ühiselamus asuva ruumi tasuta kasutusse andmiseks.
Mittetulundusühingu Narva Invaliidide Ühing EENAR avaldust arutati Narva Linnavalitsuse linnavarakomisjoni istungil 10.06.2009. a (protokoll nr 6) ning otsustati:
1. Anda Mittetulundusühingule Narva Invaliidide Ühing EENAR, registrikood 80029874, avalikku enampakkumist korraldamata määramata ajaks tasuta kasutusse Narvas Energia tänav 4 ühiselamus asuv 1. korruse ruum nr 13 üldpinnaga 16,6 m2 invaliidide ühingu tegevuse korraldamiseks ning vabastada Narva Invaliidide Ühing EENAR hoone hooldustasust.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4, 7.2.3 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse mittetulundusühingutele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega eelnimetatud ruumide enampakkumiseta kasutusse andmise otsustus võtab vastu SA Narva Linnaelamu, Narva Linnavalitsusele tuleb aga võtta vastu otsustus antud ruumide tasuta kasutusse andmise kohta, kuna Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel SA Narva Linnaelamu kui Narvas Energia tänav 4 asuva ühiselamu bilansiline valdaja.   

3. OTSUS

3.1. Anda Mittetulundusühingule Narva Invaliidide Ühing EENAR, registrikood 80029874, määramata ajaks tasuta kasutusse Narvas Energia tänav 4 ühiselamus asuv 1. korruse ruum nr 13 üldpinnaga 16,6 m2 invaliidide ühingu tegevuse korraldamiseks ning vabastada Mittetulundusühing Narva Invaliidide Ühing EENAR hoone hooldustasust.

3.2. SA-l Narva Linnaelamu sõlmida mittetulundusühinguga Narva Invaliidide Ühing EENAR punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Korraldus jõustub seadusega sätestatud korras.
4.2. Linnavara- ja majandusametil teha korraldus teatavaks asjaosalistele.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

